ai4bharat/Pralekha huggingface dataset:
വിദ്യാഭ്യാസ മന്ത്രാലയം
മഹാത്മാഗാന്ധി നാഷണൽ ഫെല്ലോഷിപ്പിന്റെ രണ്ടാം ഘട്ടം കോഴിക്കോട് ഐഐഎം ഉൾപ്പെടെ 8 ഐഐഎമ്മുകളിൽ കൂടി കേന്ദ്ര വിദ്യാഭ്യാസ, നൈപുണ്യ വികസന മന്ത്രി ഉദ്ഘാടനം ചെയ്തു
ന്യൂഡൽഹി, ഒക്ടോബർ 25, 2021
കേന്ദ്ര വിദ്യാഭ്യാസ മന്ത്രി ശ്രീ ധർമേന്ദ്ര പ്രധാൻ ഇന്ന് മഹാത്മാഗാന്ധി നാഷണൽ ഫെലോഷിപ്പിന്റെ രണ്ടാം ഘട്ടം ഉദ്ഘാടനം ചെയ്തു. യുവാക്കൾക്ക് അടിസ്ഥാന തലത്തിൽ നൈപുണ്യ വികസനം വർധിപ്പിക്കുന്നതിന് അവസരമൊരുക്കുന്നതാണ് രണ്ട് വർഷത്തെ ഫെലോഷിപ്പ്.
അക്കാദമിക പങ്കാളികളായ ഐഐഎമ്മുകളുടെ ക്ലാസ്സ് റൂം സെഷനുകളും ജില്ലാ തലത്തിൽ ഫീൽഡ് വർക്കും സംയോജിപ്പിച്ച് കൊണ്ട്, ഗ്രാമീണ മേഖലയിലെ തൊഴിൽ, സാമ്പത്തിക ഉൽപാദനം ഉയർത്തുന്നതിനും ജീവിതോപാധികൾ വർധിപ്പിക്കുന്നതിനും തടസ്സം നിൽക്കുന്ന വസ്തുതകൾ കണ്ടെത്തി പരിഹാര പദ്ധതികൾ സൃഷ്ടിക്കുന്നതിനാണ് രണ്ടുവർഷത്തെ ഫെലോഷിപ്പ് വിഭാവനം ചെയ്യുന്നത്.
നൈപുണ്യ വികസന ശ്രമങ്ങൾക്ക് നേതൃത്വം നൽകിക്കൊണ്ട് താഴെത്തട്ടിൽ സാമൂഹിക മാറ്റത്തിന്റെ ഉത്തേജകമായി പ്രവർത്തിക്കാൻ ശ്രീ പ്രധാൻ ഫെല്ലോസിനോട് ആഹ്വാനം ചെയ്തു. ജില്ലാ കളക്ടർമാരോടും അക്കാദമിക പങ്കാളികളായ ഐഐഎമ്മുകളോടും ഫെലോഷിപ്പിന് അർഹരായവർക്ക് സൗകര്യമൊരുക്കാനും ഈ കൂട്ടായ്മയിലൂടെ മാറ്റത്തിന്റെ വിജയഗാഥ സൃഷ്ടിക്കാനും അദ്ദേഹം ആഹ്വാനം ചെയ്തു.
എംജിഎൻഎഫ് ഘട്ടം-1 : ഐഐഎം ബംഗളുരുമായി അക്കാദമിക സഹകരണത്തോടെ ആരംഭിച്ചു. 69 പേർ നിലവിൽ 6 സംസ്ഥാനങ്ങളിലായി 69 ജില്ലകളിൽ സേവനമനുഷ്ഠിക്കുന്നു.
എംജിഎൻഎഫ് രണ്ടാം ഘട്ടം : 661 സ്കോളർഷിപ്പ് ഫെലോകളുമായി ഒക്ടോബർ 25-ന് സമാരംഭിച്ചു. ഇവരെ രാജ്യത്തെ എല്ലാ ജില്ലകളിലും വിന്യസിക്കും. ഐഐഎം കോഴിക്കോട് ഉൾപ്പെടെ 8 ഐഐഎമ്മുകൾ കൂടി പുതുതായി ഉൾപ്പെടുത്തിയതോടെ പദ്ധതിയുടെ ഭാഗമായ ആകെ ഐഐഎമ്മുകളുടെ എണ്ണം ഒൻപതായി.
RRTN/SKY
(Visitor Counter : 157
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 67 കോടി പിന്നിട്ടു
ന്യൂഡൽഹി, സെപ്റ്റംബർ 3, 2021
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 67 കോടി പിന്നിട്ടു .കഴിഞ്ഞ 24 മണിക്കൂറിൽ 74,84,333 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 67.09 കോടി  പിന്നിട്ടു. 70,34,846 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്.
കഴിഞ്ഞ 24 മണിക്കൂറിനുള്ളിൽ 34,791 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,20,63,616 ആയി. ദേശീയ രോഗമുക്തി നിരക്ക് 97.45%.
തുടർച്ചയായ 68-ാം ദിവസവും 50,000-ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം.
കഴിഞ്ഞ 24 മണിക്കൂറിൽ ഇന്ത്യയിൽ പുതുതായി രോഗം സ്ഥിരീകരിച്ചത് 45,352 പേർക്കാണ്.
നിലവിൽ രാജ്യത്തു ചികിത്സയിലുള്ളത് 3,99,778 പേരാണ്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 1.22% മാത്രമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 16,66,334 പരിശോധനകൾ നടത്തി. ആകെ 52.65 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 2.66 ശതമാനമാണ്. കഴിഞ്ഞ 70 ദിവസമായി ഇത് 3 ശതമാനത്തിൽ താഴെയാണ്.
പ്രതിദിന രോഗസ്ഥിരീകരണ നിരക്ക് 2.72 ശതമാനമാണ്. കഴിഞ്ഞ 88 ദിവസമായി ഇത് 5 ശതമാനത്തിൽ താഴെയാണ്.
SKY
(Visitor Counter : 138
രാജ്യരക്ഷാ മന്ത്രാലയം
പ്രതിരോധ പെൻഷൻ അനുമതി, വിതരണം എന്നിവയ്ക്കായി വെബ് അധിഷ്ഠിത സംയോജിത സംവിധാനം പ്രതിരോധമന്ത്രാലയം നടപ്പാക്കുന്നു
ന്യൂഡൽഹി, ജൂലൈ 8, 2021
പ്രതിരോധ പെൻഷൻ അനുമതി, അവയുടെ വിതരണം എന്നിവയ്ക്കായുള്ള സംയോജിത ഓട്ടോമാറ്റിക് സംവിധാനം - സ്പർശ്  രാജ്യരക്ഷാ മന്ത്രാലയം നടപ്പാക്കി.
പെൻഷൻ അപേക്ഷ നടപടിക്രമങ്ങൾ പൂർത്തിയാക്കുന്ന ഈ വെബ് അധിഷ്ഠിത സംവിധാനം, പുറത്തുനിന്നുള്ള ഇടനിലക്കാരുടെ സഹായമില്ലാതെതന്നെ പ്രതിരോധ പെൻഷൻ ഗുണഭോക്താക്കളുടെ ബാങ്ക് അക്കൗണ്ടുകളിലേക്ക് നേരിട്ട് പെൻഷൻ തുക വിതരണം ചെയ്യും.
തങ്ങളുടെ പെൻഷനുമായി ബന്ധപ്പെട്ട വിവരങ്ങൾ കാണുന്നതിനും, ലഭ്യമാക്കിയിട്ടുള്ള സേവനങ്ങൾ പ്രയോജനപ്പെടുത്തുന്നതിനും, പെൻഷൻ വിഷയങ്ങളിൽ എന്തെങ്കിലും പരാതികൾ ഉള്ള പക്ഷം പ്രശ്നപരിഹാരത്തിനായി രജിസ്റ്റർ ചെയ്യുന്നതിനും ആയി ഒരു പെൻഷണർ പോർട്ടൽ ലഭ്യമാണ്.
എന്തെങ്കിലും കാരണം കൊണ്ട് സ്പർശ് പോർട്ടൽ നേരിട്ട് ഉപയോഗിക്കാൻ കഴിയാത്ത പെൻഷൻ ഗുണഭോക്താക്കൾക്കായി പ്രത്യേക സേവനകേന്ദ്രങ്ങൾ സജ്ജമാക്കാനും സ്പർശ് വിഭാവനം ചെയ്യുന്നു.
പെൻഷൻ ഗുണഭോക്താക്കൾക്കുള്ള സേവന കേന്ദ്രമായി നിലവിൽ പ്രവർത്തിച്ചുവരുന്ന ഡിഫൻസ് അക്കൗണ്ട്സ് വകുപ്പിന് കീഴിലുള്ള വിവിധ കാര്യാലയങ്ങൾക്ക് പുറമേ, പെൻഷൻ ഗുണഭോക്താക്കളുമായി ഇടപാടുകൾ നടത്തുന്ന രണ്ട് വലിയ ബാങ്കുകളെ കൂടി - സ്റ്റേറ്റ് ബാങ്ക് ഓഫ് ഇന്ത്യ, പഞ്ചാബ് നാഷണൽ ബാങ്ക് - സേവന കേന്ദ്രങ്ങളായി ഉൾപ്പെടുത്തിയിട്ടുണ്ട്.
ഇതുമായി ബന്ധപ്പെട്ട കരാറിൽ നിയുക്ത കൺട്രോളർ ജനറൽ ഓഫ് ഡിഫൻസ് അക്കൗണ്ട്സ് , ശ്രീ രജനീഷ് കുമാറും, SBI & PNB ഉദ്യോഗസ്ഥരും 2021 ജൂലൈ 8 ന്യൂഡൽഹിയിൽ ഒപ്പുവച്ചു.
കരാർപ്രകാരം പെൻഷൻ സംബന്ധിയായ വിഷയങ്ങളിൽ ആവശ്യമായ ഏത് സേവനത്തിനും പെൻഷൻ ഗുണഭോക്താക്കൾക്ക്, ഈ രണ്ടു ബാങ്കുകളുടെ ഏത് ശാഖയേയും സമീപിക്കാവുന്നതാണ്.
RRTN/SKY
(Visitor Counter : 154
പ്രധാനമന്ത്രിയുടെ ഓഫീസ്
ലഡാക്കിലെ ലഫ്റ്റനന്റ് ഗവർണർ, ബ്രിഗേഡിയർ ബി.ഡി. മിശ്ര  പ്രധാനമന്ത്രിയെ സന്ദർശിച്ചു
ലഡാക്കിലെ ലഫ്റ്റനന്റ് ഗവർണർ ബ്രിഗേഡിയർ ബി.ഡി. മിശ്ര  ഇന്ന് ന്യൂഡൽഹിയിൽ പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"ലഡാക്കിലെ ലെഫ്റ്റനന്റ് ഗവർണർ, ബ്രിഗേഡിയർ ബി.ഡി. മിശ്ര  പ്രധാനമന്ത്രി നരേന്ദ്രമോദിയെ സന്ദർശിച്ചു."
രാജ്യരക്ഷാ മന്ത്രാലയം
ലംബ വിക്ഷേപണം നടത്താവുന്ന ഹ്രസ്വദൂര ഉപരിതല-വ്യോമ മിസൈൽ DRDO യും ഇന്ത്യൻ നാവികസേനയും ചേർന്ന് ഒഡീഷ തീരത്ത് വിജയകരമായി പരീക്ഷിച്ചു
ലംബ വിക്ഷേപണം നടത്താവുന്ന ഹ്രസ്വദൂര ഉപരിതല-വ്യോമ മിസൈൽ  2022 ജൂൺ 24 ന് DRDO യും ഇന്ത്യൻ നാവികസേനയും ചേർന്ന് ഒഡീഷ തീരത്തെ ചാന്ദിപൂരിലെ ഇന്റഗ്രേറ്റഡ് ടെസ്റ്റ് റേഞ്ചിൽ  വിജയകരമായി പരീക്ഷിച്ചു. കപ്പലിൽ സ്ഥാപിതമായ VL-SRSAM ആയുധ സംവിധാനം സമീപപരിധിയിലുള്ള വിവിധ ആകാശ ഭീഷണികളെ നിർവീര്യമാക്കാൻ ശേഷിയുള്ളതാണ്.
(വിമാനത്തിന് സമാനമായ ഒരു അതിവേഗ വ്യോമ ലക്ഷ്യത്തിനെതിരെ വിക്ഷേപിച്ചാണ് ഈ സംവിധാനം പരീക്ഷിച്ചത്. പരീക്ഷണം പൂർണ്ണ വിജയമായിരുന്നു. ചാന്ദിപൂർ ITR വിന്യസിച്ചിട്ടുള്ള നിരവധി നിരീക്ഷണ ഉപകരണങ്ങൾ ഉപയോഗിച്ച് വാഹനത്തിന്റെ ആകാശ പാതയും പ്രവർത്തന മേന്മയും നിരീക്ഷിച്ചു.
പരീക്ഷണ വിക്ഷേപണത്തിന്റെ വിജയത്തിൽ DRDO യെയും ഇന്ത്യൻ നാവികസേനയെയും വ്യവസായമേഖലയെയും രാജ്യ രക്ഷാമന്ത്രി ശ്രീ രാജ്നാഥ് സിംഗ് അഭിനന്ദിക്കുകയും വ്യോമ ഭീഷണികൾക്കെതിരെ ഇന്ത്യൻ നാവികസേനയുടെ കപ്പലുകളുടെ പ്രതിരോധ ശേഷി വർദ്ധിപ്പിക്കുന്ന ഒരു കവചമായി ഈ സംവിധാനം മാറുമെന്നു പ്രസ്താവിക്കുകയും ചെയ്തു.
പ്രത്യേക സേവനങ്ങളും ഫീച്ചറുകളും
യൂറോപ്പിലെ ദേവാലയങ്ങളിലേക്ക് കേരളത്തിൻ്റെ കുരുത്തോല
കൊച്ചി : ഏപ്രിൽ 11 , 2022
2022 ഏപ്രിൽ ആറിന് യുകെ, യൂറോപ്യൻ യൂണിയൻ എന്നിവിടങ്ങളിലേയ്ക്ക് കൊച്ചിയിൽ നിന്നും കുരുത്തോല കയറ്റുമതി ചെയ്തു. ക്രൈസ്തവ ദേവാലയങ്ങളിൽ ഓശാന ഞായറാഴ്ച അനുഷ്ഠാനങ്ങൾക്ക് പരമ്പരാഗതമായി കുരുത്തോല  ഉപയോഗിച്ചുവരുന്നു. ഈസ്റ്ററിന് മുൻപുള്ള ഞായറാഴ്ചയാണ് ഓശാന ഞായർ ആയി ആചരിക്കുന്നത്.
യൂറോപ്യൻ യൂണിയൻ, യുകെ എന്നിവിടങ്ങളിലെ 40 ഓളം രാജ്യങ്ങൾ, ,ദേവാലയങ്ങൾ എന്നിവയ്ക്ക് ആവശ്യമായ കുരുത്തോല കൊറിയർ മുഖാന്തിരമാണ് അയച്ചത്.263 കിലോഗ്രാം കുരുത്തോലയാണ് ഇങ്ങനെ കയറ്റി അയച്ചത്.
വാണിജ്യ വ്യവസായ മന്ത്രാലയത്തിന് കീഴിലുള്ള അപ്പേഡ  യാണ് തൃശ്ശൂരിലുള്ള M/s. ഗീക്കെ ഇന്റർനാഷണൽ എന്ന അംഗീകൃത സ്ഥാപനം വഴി ഈ പ്രത്യേക ഉൽപ്പന്നത്തിന്റെ കയറ്റുമതി സാധ്യമാക്കിയത്.
"പ്രാദേശിക ഉത്പന്നങ്ങളെ ആഗോളതലത്തിൽ എത്തിക്കുക" എന്നതിനുള്ള ഒരു ഉത്തമ ഉദാഹരണമാണ് ഈ പരമ്പരാഗത ഉത്പന്നത്തിന്റെ കയറ്റുമതി. ആഗോള വിപണികളിൽ ഇന്ത്യൻ ഉത്പന്നങ്ങളുടെ മൂല്യം ഉയർത്തുന്നതിന് ഇത് വഴിതുറക്കും എന്നാണ് പ്രതീക്ഷിക്കുന്നത്.
കയറ്റുമതി ചെയ്ത കുരുത്തോലയ്ക്ക് നല്ല പ്രതികരണം ലഭിച്ച ശേഷം, വരും വർഷങ്ങളിലെ ഓശാന ഞായർ ആഘോഷങ്ങൾക്ക് വേണ്ടി യൂറോപ്യൻ യൂണിയൻ, യുകെ, മറ്റ് ലോകരാഷ്ട്രങ്ങൾ എന്നിവിടങ്ങളിലേക്ക് കൂടുതൽ അളവിൽ കുരുത്തോല കയറ്റി അയക്കാൻ പദ്ധതിയുണ്ട്
മന്ത്രിസഭ
ഇന്ത്യൻ കൗൺസിൽ ഓഫ് മെഡിക്കൽ റിസർച്ച്, ഇന്ത്യയും യുകെയിലെ ഓക്സ്ഫോർഡ് യൂണിവേഴ്സിറ്റിയും തമ്മിൽ ഒപ്പുവെച്ച ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം
ഇന്ത്യൻ കൗൺസിൽ ഓഫ് മെഡിക്കൽ റിസർച്ച്, ഇന്ത്യയും യുകെയിലെ ഓക്സ്ഫോർഡ് യൂണിവേഴ്സിറ്റിയും തമ്മിൽ ഒപ്പുവെച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി .
ധാരണാപത്രത്തിന്റെ ലക്ഷ്യങ്ങൾ:
ഇന്ത്യൻ ശാസ്ത്രജ്ഞർക്കും ഗവേഷകർക്കും വേണ്ടിയുള്ള ശേഷി വർദ്ധിപ്പിക്കൽ, അന്താരാഷ്ട്ര മാനദണ്ഡങ്ങൾക്കും നിയന്ത്രണ ആവശ്യകതകൾക്കും അനുസൃതമായ ഡാറ്റ ശേഖരണം, സ്വന്തം ഫണ്ട് ഉപയോഗിച്ച് ശേഷി വികസനത്തിന് ഒരു പ്രാദേശിക ഹബ്ബായി ഇന്ത്യയെ വികസിപ്പിക്കുക, തുല്യതയുടെയും പരമാധികാരത്തിന്റെയും തത്വങ്ങൾ സംയുക്തമായി പിന്തുടരുക. ഐസിഎംആറിലെ ഫലങ്ങൾ കൈവരിക്കുന്നതിന് ഐഡിഡിഒ സെക്രട്ടേറിയറ്റിന്റെ സഹായത്തോടെ സമയബന്ധിതമായി ഫണ്ട് സ്വരൂപിക്കുക , കൂടാതെ ഡാറ്റയിലും അതിനപ്പുറവും പങ്കാളിത്തം കെട്ടിപ്പടുക്കുക, തുല്യതയോടും സുതാര്യതയോടും കൂടി നൈപുണ്യ പങ്കിടൽ. തുടങ്ങിയവയാണ് ധാരണാപത്രത്തിന് കീഴിലുള്ള ലക്ഷ്യങ്ങൾ
മലേറിയ, വിസറൽ ലീഷ്മാനിയാസിസ്, ഫൈലേറിയസിസ്നി എന്നിവയുടെ നിർമ്മാർജ്ജന ഘട്ടത്തിൽ , ഉയർന്നുവരുന്ന അണുബാധകൾ, ഡാറ്റാ മാനേജ്മെന്റ്, ഡാറ്റാ ഡോക്യുമെന്റേഷൻ, ഡാറ്റ പങ്കിടൽ, വികസനം എന്നിവയ്ക്കുള്ള മികച്ച സമ്പ്രദായങ്ങളെ പിന്തുണയ്ക്കുകയും വികസിപ്പിക്കുകയും ചെയ്യുന്ന ഘട്ടത്തിൽ കൊതുക് പരത്തുന്ന മൂന്ന് രോഗങ്ങളെക്കുറിച്ചുള്ള ആശയങ്ങൾ കൈമാറാനും പങ്കിടാനും ഇരു കക്ഷികളും സമ്മതിച്ചു. തുല്യമായ ഭരണ ചട്ടക്കൂടുകൾ, ഗവേഷണ പരിപാടികളിൽ സഹകരിക്കുന്നതിനുള്ള അവസരങ്ങൾ പര്യവേക്ഷണം ചെയ്യുക, ശേഷി ശക്തിപ്പെടുത്തൽ, ഗവേഷണ കൂട്ടാളികളുടെ കൈമാറ്റം, ഡാറ്റാ മാനേജ്മെന്റ്, സ്റ്റാറ്റിസ്റ്റിക്കൽ വിശകലനം എന്നിവയെക്കുറിച്ചുള്ള പരിശീലനം മൂന്ന് വർഷത്തെ പ്രവർത്തന പദ്ധതി വികസിപ്പിക്കുക.
സാമ്പത്തിക പ്രത്യാഘാതങ്ങൾ:
ഈ ധാരണാപത്രം വിഭാവനം ചെയ്യുന്ന സഹകരണവുമായി ബന്ധപ്പെട്ട് കക്ഷികൾ ഓരോരുത്തരും അവരവരുടെ ചെലവുകൾ വഹിക്കും. ഈ ധാരണാപത്രം വിഭാവനം ചെയ്യുന്ന പ്രവർത്തനങ്ങളുടെ ഒരു ഘടകത്തിന് പിന്നീട് ഫണ്ടിംഗ് ഉറപ്പാക്കുകയും ആ ഫണ്ടിംഗിന്റെ ഒരു ഭാഗം മറ്റേ കക്ഷിക്ക് കൈമാറാൻ ഉദ്ദേശിക്കുന്നുവെങ്കിൽ, അതിനായി ഒരു അധിക ഉടമ്പടി നടപ്പിലാക്കും.
-ND-
(
ഉപരാഷ്ട്രപതിയുടെ കാര്യാലയം
ഇന്ത്യൻ വളർച്ചയുടെ മുൻനിര പോരാളികൾ ആകാൻ രാജ്യത്തെ യുവാക്കളോട് അഭ്യർത്ഥിച്ച് ഉപരാഷ്ട്രപതി
ഇന്ത്യൻ പുരോഗതിയുടെ വീരചരിതം സൃഷ്ടിക്കുന്നതിൽ മുൻനിര പോരാളികളായി അണിനിരക്കാൻ രാജ്യത്തെ യുവാക്കളോട് ഉപരാഷ്ട്രപതി ശ്രീ എം വെങ്കയ്യനായിഡു അഭ്യർത്ഥിച്ചു.
മുൻ രാഷ്ട്രപതി ഡോ എ പി ജെ അബ്ദുൽ കലാമിനെ പറ്റി തമിഴ് ഭാഷയിൽ രചിക്കപ്പെട്ട ജീവചരിത്രം ചെന്നൈയിലെ രാജ്ഭവനിൽ പ്രകാശനം ചെയ്യുകയായിരുന്നു അദ്ദേഹം. അബ്ദുൽ കലാമിന്റെ അനന്തരവൾ ഡോ. എപിജെഎം നസീമ മരയ്ക്കാർ, പ്രശസ്ത ബഹിരാകാശ ശാസ്ത്രജ്ഞൻ ഡോക്ടർ വൈ എസ് രാജൻ എന്നിവർ ചേർന്നാണ് പുസ്തകം രചിച്ചത്.
മുൻ രാഷ്ട്രപതിയായ ഡോ. കലാം നൽകിയ സംഭാവനകളെ പറ്റി സംസാരിക്കവേ നമ്മുടെ ബഹിരാകാശ-പ്രതിരോധ രംഗത്ത് സ്വയംപര്യാപ്തത എന്ന ആശയത്തിനു തറക്കല്ലിട്ടത് അദ്ദേഹമാണെന്ന് ഉപരാഷ്ട്രപതി അനുസ്മരിച്ചു.
തന്റെ അനിതരസാധാരണമായ സ്വഭാവം കൊണ്ടും, ദുർഘട സന്ധികളിൽ പോലും പോരാട്ടം നടത്താനുള്ള കരുത്തുറ്റ മനോഭാവം കൊണ്ടും, ഡോക്ടർ കലാം എന്നും ഓർമ്മിക്കപ്പെടുമെന്നും ഉപരാഷ്ട്രപതി അഭിപ്രായപ്പെട്ടു. അച്ചടക്കം, കഠിനാധ്വാനം, ആത്മവിശ്വാസം എന്നിവ കൈമുതലാക്കി കൊണ്ട് തുടർച്ചയായ ശ്രമങ്ങളാണ് അദ്ദേഹം നടത്തിയത്.
രാജ്യത്തെ വിദ്യാഭ്യാസ സംവിധാനത്തെ ഉടച്ചുവാർത്തു കൊണ്ട് പ്രാഥമിക തലം മുതൽ വിദ്യാഭ്യാസം ആനന്ദദായകം ആക്കി മാറ്റേണ്ടതിനെപ്പറ്റിയും ഉപരാഷ്ട്രപതി സംസാരിച്ചു. ചോദ്യങ്ങൾ ചോദിക്കാനും വിവേചന ബുദ്ധിയോടെ ചിന്തിക്കാനും വിദ്യാർത്ഥികൾക്ക് പ്രോത്സാഹനം നൽകേണ്ടതുണ്ടെന്ന് ഉപരാഷ്ട്രപതി അഭിപ്രായപ്പെട്ടു. പുതിയ വിദ്യാഭ്യാസ നയം ഈ മേഖലയിലെ കരുത്തുറ്റ നീക്കം ആണെന്നും അദ്ദേഹം അഭിപ്രായപ്പെട്ടു.
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
ലാൽ ബഹാദൂർ ശാസ്ത്രി നാഷണൽ അക്കാദമി ഓഫ് അഡ്മിനിസ്ട്രേഷന്റെ അക്കാദമിക് പാഠ്യപദ്ധതി ഇന്ത്യ @ 75 ന് അനുയോജ്യമാകണം: കേന്ദ്ര മന്ത്രി ഡോ. ജിതേന്ദ്ര സിംഗ്
ന്യൂഡൽഹി, ആഗസ്റ്റ് 24, 2021
ലാൽ ബഹാദൂർ ശാസ്ത്രി നാഷണൽ അക്കാദമി ഓഫ് അഡ്മിനിസ്ട്രേഷനിലെ  ഐഎഎസ്/ സിവിൽ സർവീസസ് പാഠ്യപദ്ധതി, പ്രധാനമന്ത്രി നരേന്ദ്ര മോദിയുടെ വ്യക്തിപരമായ മാർഗ്ഗനിർദേശത്തിൽ, സ്വാതന്ത്ര്യത്തിന്റെ 75 ആം വാർഷികം ആഘോഷിക്കുന്ന ഇന്ത്യയുടെ ആവശ്യങ്ങൾക്കും അഭിലാഷങ്ങൾക്കും അനുയോജ്യമായ രീതിയിൽ പരിഷ്കരിച്ചതായി കേന്ദ്ര സഹമന്ത്രി മന്ത്രി ഡോ. ജിതേന്ദ്ര സിംഗ് പറഞ്ഞു.
"ഇന്ത്യ@75: ദി റോഡ് എഹെഡ്" എന്ന വിഷയത്തിൽ ഇന്ന് അക്കാദമിയിൽ മുഖ്യപ്രഭാഷണം നടത്തിയ മന്ത്രി, അടുത്ത 25 വർഷങ്ങൾ ഇന്ത്യയെ സംബന്ധിച്ചിടത്തോളം വളരെ നിർണായകമാണെന്നും രാജ്യത്തിന്റെ വികസന യാത്രയിൽ സർക്കാർ ജീവനക്കാർക്ക് നിർണായക പങ്കുണ്ടെന്നും പറഞ്ഞു.
സർക്കാർ ജീവനക്കാരുടെ പ്രവർത്തനം കേവലം ‘നിയമാനുസൃതമെന്നതിലുപരി പങ്കാളിത്തം’ എന്ന രീതിയിലേക്ക് മാറണമെന്ന് ഡോ. ജിതേന്ദ്ര സിംഗ് പറഞ്ഞു. വികസനമെന്നത് ശാസ്ത്രവും സാങ്കേതികവിദ്യയും അതിന്റെ ഏറ്റവും നവീനമായ രൂപത്തിൽ ഉപയോഗിച്ചുകൊണ്ടുള്ള ഒരു ജൻ ആന്ദോളൻ അഥവാ ജനകീയ പ്രസ്ഥാനമായി മാറണമെന്ന് പ്രധാനമന്ത്രി നരേന്ദ്ര മോദിയുടെ ആപ്ത വാക്യം ഉദ്ധരിച്ചുകൊണ്ട് മന്ത്രി പറഞ്ഞു.
ഓരോ ഇന്ത്യക്കാരനും വികസനത്തിന്റെ പ്രയോജനം ലഭിക്കണം. ചുവപ്പ് നാട ഒഴിവാക്കി ജീവിതം സുഗമമാക്കുന്ന തരത്തിൽ സേവനങ്ങൾ ലഭ്യമാകണം. എല്ലാവരെയും ഉൾക്കൊള്ളുന്ന ദ്രുതഗതിയിലുള്ള വളർച്ചയെന്ന കാഴ്ചപ്പാട് സർക്കാർ ജീവനക്കാരുടെ ചുമലിലെ വലിയ ഉത്തരവാദിത്തമാണെന്നും അദ്ദേഹം ഊന്നിപ്പറഞ്ഞു.
(Visitor Counter : 132
പ്രധാനമന്ത്രിയുടെ ഓഫീസ്
കൊല്ക്കത്തയിലെ അഗ്നിബാധയെ തുടര്ന്നുണ്ടായ ജീവഹാനിയില് പ്രധാനമന്ത്രി അനുശോചിച്ചു.
കൊല്ക്കത്തയിലെ അഗ്നിബാധയെ തുടര്ന്നുണ്ടായ ജീവഹാനിയില് പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു.
'കൊല്ക്കത്തയിലെ അഗ്നി ബാധയെത്തുടര്ന്നുണ്ടായ ജീവഹാനിയില് ദു ഖിതനാണ്. ദുഖത്തിന്റെ ഈ വേളയില്, എന്റെ ചിന്തകള് ദുരന്തബാധിതരുടെ കുടുംബങ്ങള്ക്കൊപ്പമാണ്. പരിക്കേറ്റവര് എത്രയും വേഗം സുഖം പ്രാപിക്കട്ടെ'- പ്രധാനമന്ത്രി ട്വിറ്ററില് കുറിച്ചു.
ധനകാര്യ മന്ത്രാലയം
ഇന്ത്യയും ലക്സംബർഗ് തമ്മിൽ ഉഭയകക്ഷി ധാരണാപത്രം ഒപ്പിടുന്നതിനുള്ള സെക്യൂരിറ്റീസ് ആൻഡ് എക്സ്ചേഞ്ച് ബോർഡ് ഓഫ് ഇന്ത്യയുടെ ശുപാർശയ്ക്ക് കേന്ദ്രമന്ത്രിസഭയുടെ അംഗീകാരം
സെക്യൂരിറ്റീസ് ആൻഡ് എക്സ്ചേഞ്ച് ബോർഡ് ഓഫ് ഇന്ത്യയും , ലക്സംബർഗിലെ ഫിനാൻഷ്യൽ ആൻഡ് കമ്മീഷൻ ഡി സർവൈലൻസ് ഡു സെക്ചർ ഫിനാൻസ്യറും തമ്മിൽ ഉഭയകക്ഷി ധാരണാ പത്രം ഒപ്പ് വെക്കുന്നതിനുള്ള സെബിയുടെ നിർദ്ദേശത്തിന് പ്രധാനമന്ത്രി ശ്രീ.നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി.
ലക്ഷ്യങ്ങൾ:
നിക്ഷേപവുമായി ബന്ധപ്പെട്ട് ഇരു രാജ്യങ്ങളും തമ്മിൽ
ബന്ധം കൂടുതൽ ശക്തിപ്പെടുത്തുക, പരസ്പര സഹായം സാധ്യമാക്കുക, സാങ്കേതികവിദ്യ മേഖലകളിൽ മികച്ച പ്രകടനത്തിന് ആവശ്യമായ സഹായം നൽകുക, ഇന്ത്യയുടെയും ലക്സംബർഗിലെയും നിക്ഷേപ വിപണിയുമായി ബന്ധപ്പെട്ട നിയമങ്ങളും നിയന്ത്രണങ്ങളും ഫലപ്രദമായി നടപ്പാക്കുക തുടങ്ങിയവയാണ് സാധാരണ പത്രത്തിലൂടെ ലക്ഷ്യമിടുന്നത്.
പ്രധാന അനന്തരഫലങ്ങൾ:
ഇന്റർനാഷണൽ ഓർഗനൈസേഷൻ ഓഫ് സെക്യൂരിറ്റീസ് കമ്മീഷൻസ് മൾട്ടി ലാറ്ററൽ എം ഒ യു  വിൽ സെബി യെപ്പോലെ സി എസ് എസ് എഫ് അംഗമാണ്. എന്നാൽ ഈ അന്താരാഷ്ട്ര സംഘടന സാങ്കേതിക സഹായം നൽകുന്നില്ല. നിർദ്ദിഷ്ട ധാരണപത്രം, നിക്ഷേപ നിയമങ്ങളുടെ ശരിയായ നിർവ്വഹണത്തിന് ശക്തമായ ചട്ടക്കൂട് നിർമ്മിക്കുന്നതിന് സഹായിക്കും.കൂടാതെ സാങ്കേതിക സഹായ പദ്ധതികളുടെ രൂപീകരണത്തിനും വഴിതെളിക്കും. ഓഹരിവിപണിയുമായി ബന്ധപ്പെട്ട പ്രവർത്തനങ്ങൾ, വിഭവശേഷി വികസന പ്രവർത്തനങ്ങൾ, ജീവനക്കാർക്കുള്ള പരിശീലനം എന്നിവ സാങ്കേതിക സഹായ പദ്ധതിയിലൂടെ ലക്ഷ്യമിടുന്നു.
രാജ്യത്തെ നിക്ഷേപ വിപണി നിയന്ത്രിക്കുന്നതിന് സെക്യൂരിറ്റീസ് ആൻഡ് എക്സ്ചേഞ്ച് ബോർഡ് ഓഫ് ഇന്ത്യ ആക്ട് 1992 പ്രകാരമാണ് സെക്യൂരിറ്റീസ് ആൻഡ് എക്സ്ചേഞ്ച് ബോർഡ് ഓഫ് ഇന്ത്യ-സെബി സ്ഥാപിതമായത്.നിക്ഷേപകരുടെ താല്പര്യം സംരക്ഷിക്കുകയും ഇന്ത്യയിലെ ഓഹരി വിപണികൾ പ്രോത്സാഹിപ്പിക്കുകയും നിയന്ത്രിക്കുകയും ചെയ്യുക എന്നതാണ് സെബിയുടെ ലക്ഷ്യം.
ലക്സംബർഗ് ലെ ഒരു പൊതു നിയമസംവിധാനം ആയ ഫിനാൻഷ്യൽ ആൻഡ് കമ്മീഷൻ ഡി സർവൈലൻസ് ഡു സെക്ചർ ഫിനാൻസ്യറിന് ഭരണപരവും സാമ്പത്തികവുമായ സ്വയംഭരണാധികാരം ഉണ്ട്. 1998 ഡിസംബർ 23 ന് സ്ഥാപിതമായ സി എസ് എഫ്, ഇൻഷുറൻസ് മേഖല ഒഴികെ ലക്സംബർഗ് സാമ്പത്തിക മേഖലയുടെ മേൽനോട്ടം നിർവഹിച്ചു വരുന്നു.
ആരോഗ്യ, കുടുംബക്ഷേമ മന്ത്രാലയം
രാജ്യത്തെ കോവിഡ്-19 പ്രതിരോധ കുത്തിവെയ്പ്പുകളുടെ എണ്ണം 130.39 കോടി പിന്നിട്ടു
കഴിഞ്ഞ 24 മണിക്കൂറിനുള്ളിൽ 80 ലക്ഷത്തിലധികം ഡോസുകൾ നൽകി
രോഗമുക്തി നിരക്ക് 98.36%. 2020 മാർച്ച് മുതലുള്ള കാലയളവിലെ ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിൽ 9,419 പേർക്ക് രോഗം സ്ഥിരീകരിച്ചു.
രാജ്യത്ത് നിലവിൽ ചികിത്സയിലുള്ള രോഗികളുടെ എണ്ണം 94,742
പ്രതിവാര രോഗ സ്ഥിരീകരണ നിരക്ക് കഴിഞ്ഞ 25 ദിവസമായി ഒരു ശതമാനത്തിൽ താഴെ 
കഴിഞ്ഞ 24 മണിക്കൂറിൽ 80,86,910 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 130.39 കോടി കടന്നു.
1,35,89,181 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 8,251 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,40,97,388 ആയി. ദേശീയ രോഗമുക്തി നിരക്ക് 98.36%. 2020 മാർച്ച് മുതലുള്ള കാലയളവിലെ ഏറ്റവും ഉയർന്ന നിരക്കാണിത്.
കേന്ദ്ര-സംസ്ഥാന ഗവൺമെന്റ്കളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായി 42 മത് ദിവസവും പുതിയ പ്രതിദിന രോഗബാധിതരുടെ എണ്ണം 15,000-ത്തിൽ താഴെയാണ്. കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 9,419 പേർക്കാണ്.
രാജ്യത്ത് നിലവിൽ ചികിത്സയിലുള്ളവരുടെ എണ്ണം 94,742ആണ്. ഇത് രാജ്യത്തെ ആകെ രോഗബാധിതരുടെ 0.27 ശതമാനമാണ് - 2020മാർച്ച് മുതലുള്ള ഏറ്റവും കുറഞ്ഞ കണക്ക്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 12,89,983 പരിശോധനകൾ നടത്തി. ആകെ 65.19 കോടിയിലേറെ  പരിശോധനകളാണ് ഇതുവരെ നടത്തിയത്.പ്രതിവാര രോഗസ്ഥിരീകരണ നിരക്ക് നിലവിൽ 0.74 % ആണ് – ഇത് 25ദിവസമായി 1% ത്തിൽ താഴെ. പ്രതിദിന രോഗസ്ഥിരീകരണ നിരക്ക് 0.73% . കഴിഞ്ഞ 66 ദിവസമായി ഇത് 2 ശതമാനത്തിൽ താഴെയും,തുടർച്ചയായ 101 ദിവസമായി 3 ശതമാനത്തിൽ താഴെയുമാണ്.
(Visitor Counter : 138
മന്ത്രിസഭ
ഇന്ത്യയിലെയും , മാലദ്വീപിലെയും ചാർട്ടേഡ് അക്കൗണ്ടന്റ്മാരുടെ ഓഫ് ഇൻസ്റ്റിട്യൂട്ടുകൾ തമ്മിലുള്ള ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം
ഇൻസ്റ്റിറ്റ്യൂട്ട് ഓഫ് ചാർട്ടേഡ് അക്കൗണ്ടന്റ്സ് ഓഫ് ഇന്ത്യയും  ചാർട്ടേഡ് അക്കൗണ്ടന്റ്സ് ഓഫ് മാലദ്വീപും  തമ്മിലുള്ള ധാരണാപത്രം ഒപ്പുവെക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ഇന്ന് ചേർന്ന കേന്ദ്ര മന്ത്രിസഭായോഗം അംഗീകാരം നൽകി.
വിശദാംശങ്ങൾ:
അക്കൗണ്ടിംഗ് വിജ്ഞാനം, പ്രൊഫഷണൽ, ബൗദ്ധിക വികസനം, അതത് അംഗങ്ങളുടെ താൽപ്പര്യങ്ങൾ മെച്ചപ്പെടുത്തൽ, മാലദ്വീപിലെയും ഇന്ത്യയിലെയും അക്കൗണ്ടൻസി പ്രൊഫഷന്റെ വികസനത്തിന് ക്രിയാത്മകമായ സംഭാവനകൾ എന്നിവയ്ക്കായി പരസ്പര സഹകരണം സ്ഥാപിക്കുക എന്നതാണ് ഐസിഎഐയും സിഎ മാലദ്വീപും ലക്ഷ്യമിടുന്നത്.
ആഘാതം:
ഈ ധാരണാപത്രം സിഎ മാലിദ്വീപിനെ സഹായിക്കുന്നതിനു പുറമേ, ഹ്രസ്വവും ദീർഘകാലവുമായ ഭാവിയിൽ മാലിദ്വീപിൽ പ്രൊഫഷണൽ അവസരങ്ങൾ ലഭിക്കുന്നതിന് ഐസിഎഐ അംഗങ്ങളുടെ സാധ്യതകൾക്ക് ഒരു അധിക പ്രചോദനം നൽകും. ഈ ധാരണാപത്രം ഉപയോഗിച്ച്, അക്കൗണ്ടൻസി തൊഴിലിൽ സേവനങ്ങൾ കയറ്റുമതി ചെയ്യുന്നതിലൂടെ മാലദ്വീപുമായുള്ള പങ്കാളിത്തം ശക്തിപ്പെടുത്താൻ ഐസിഎഐയ്ക്ക് കഴിയും, ഐസിഎഐ അംഗങ്ങൾ രാജ്യത്തുടനീളമുള്ള വിവിധ സംഘടനകളിൽ മധ്യനിര മുതൽ ഉയർന്ന തലത്തിലുള്ള സ്ഥാനങ്ങൾ വഹിക്കുകയും തീരുമാനങ്ങൾ/നയ രൂപീകരണ തന്ത്രങ്ങളെ സ്വാധീനിക്കുകയും ചെയ്യുന്നു.
പ്രയോജനങ്ങൾ:
ഐസിഎഐ അംഗങ്ങൾക്ക് അവരുടെ പ്രൊഫഷണൽ ചക്രവാളം വിപുലീകരിക്കാനും പ്രാദേശിക പൗരന്മാരുടെ ശേഷി വർദ്ധിപ്പിക്കുന്നതിൽ സഹായിക്കുന്നതിന് ഐസിഎഐയ്ക്ക് പ്രചോദനം നൽകാനും ധാരണാപത്രം അവസരമൊരുക്കും. ഇന്ത്യയും മാലദ്വീപും തമ്മിലുള്ള ശക്തമായ പ്രവർത്തന ബന്ധം ധാരണാപത്രം വളർത്തും. ഈ ഉടമ്പടി പ്രൊഫഷണലുകളുടെ ചലനശേഷി വർദ്ധിപ്പിക്കുന്നതിന് പുറമെ
ആഗോളതലത്തിൽ ബിസിനസ്സിന് പുതിയ മാനം നൽകുകയും ചെയ്യും
നടപ്പാക്കൽ തന്ത്രവും ലക്ഷ്യങ്ങളും:
കാഴ്ചപ്പാടുകൾ, പ്രൊഫഷണൽ അക്കൗണ്ടൻസി പരിശീലനം, പ്രൊഫഷണൽ എത്തിക്സ്, സാങ്കേതിക ഗവേഷണം, അക്കൗണ്ടന്റുമാരുടെ പ്രൊഫഷണൽ വികസനം എന്നിവയുമായി ബന്ധപ്പെട്ട വിവരങ്ങൾ കൈമാറുന്നതിലൂടെ അക്കൗണ്ടൻസി തൊഴിലിന്റെ കാര്യങ്ങളിൽ ഐസിഎഐയും സിഎ മാലിദ്വീപും തമ്മിലുള്ള സഹകരണം ശക്തിപ്പെടുത്തുകയാണ് ധാരണാപത്രം ലക്ഷ്യമിടുന്നത്. വെബ്സൈറ്റ്, സെമിനാറുകൾ, കോൺഫറൻസുകൾ, വിദ്യാർത്ഥികളുടെ എക്സ്ചേഞ്ച് പ്രോഗ്രാമുകൾ, ഇരു സ്ഥാപനങ്ങൾക്കും പരസ്പരം പ്രയോജനപ്രദമായ മറ്റ് സംയുക്ത പ്രവർത്തനങ്ങൾ എന്നിവയുമായി ബന്ധിപ്പിക്കുന്നതിലൂടെ പരസ്പര സഹകരണം പ്രോത്സാഹിപ്പിക്കാനും ഇത് ഉദ്ദേശിക്കുന്നു. ഈ ധാരണാപത്രം ലോകത്തെ പ്രൊഫഷനെ പ്രോത്സാഹിപ്പിക്കുന്നതിനായി ഇന്ത്യയിലെയും മാലദ്വീപിലെയും അക്കൗണ്ടൻസി പ്രൊഫഷന്റെ വികസനത്തെക്കുറിച്ചുള്ള അപ്ഡേറ്റുകളും നൽകും. കൂടാതെ, 135 രാജ്യങ്ങളിലായി 180-ലധികം അംഗങ്ങളുള്ള അക്കൗണ്ടൻസി തൊഴിലിന്റെ ആഗോള ശബ്ദമായ ഇന്റർനാഷണൽ ഫെഡറേഷൻ ഓഫ് അക്കൗണ്ടന്റ്സിൽ അംഗമാകാൻ സി എ മാലദ്വീപ് ഉദ്ദേശിക്കുന്നു. സി എ മാലിദ്വീപിനെ ഐ എഫ് എ സിയിൽ അംഗമാക്കുന്നതിന് സി എ മാലദ്വീപിന് വേണ്ടി ഐ സി എ ഐ സാങ്കേതികമായ സൂക്ഷ്മപരിശോധന നടത്തും.
-ND-
(
പ്രധാനമന്ത്രിയുടെ ഓഫീസ്
പ്രധാനമന്ത്രി ബംഗ്ലാദേശ് പ്രധാനമന്ത്രി ഷെയ്ഖ് ഹസീനയുമായി കൂടിക്കാഴ്ച നടത്തി
ജി20യിലേക്ക് ഇന്ത്യ ക്ഷണിച്ച 9 അതിഥി രാജ്യങ്ങളിൽ ഒന്നാണു ബംഗ്ലാദേശ്
പരസ്പരതാൽപ്പര്യമുള്ള അന്താരാഷ്ട്ര-പ്രാദേശിക വിഷയങ്ങൾ ഇരുനേതാക്കളും ചർച്ച ചെയ്തു
രാഷ്ട്രീയം, സുരക്ഷ, സാമ്പത്തികം, സമ്പർക്കസൗകര്യങ്ങൾ, ജനങ്ങളുമായുള്ള ബന്ധം എന്നിവയുൾപ്പെടെ ഉഭയകക്ഷി സഹകരണത്തിലെ പുരോഗതി നേതാക്കൾ ക്രിയാത്മകമായി വിലയിരുത്തി
ഡിജിറ്റൽ പണമിടപാട്, സംസ്കാരം, കാർഷിക മേഖലയിലെ സഹകരണം എന്നിവയിൽ 3 ധാരണാപത്രങ്ങൾ കൈമാറുന്നതിനെ നേതാക്കൾ സ്വാഗതം ചെയ്തു
പ്രധാനമന്ത്രി ശ്രീ നരേന്ദ്ര മോദി ബംഗ്ലാദേശ് പ്രധാനമന്ത്രി ഷെയ്ഖ് ഹസീനയുമായി ഉഭയകക്ഷി ചർച്ച നടത്തി. 2023 സെപ്തംബർ 9നും 10നും നടക്കുന്ന ജി-20 നേതാക്കളുടെ ഉച്ചകോടിയിൽ അതിഥിരാജ്യത്തിന്റെ പ്രതിനിധിയായി പങ്കെടുക്കാനാണ് പ്രധാനമന്ത്രി ഹസീന ഇന്ത്യയിലെത്തിയത്.
രാഷ്ട്രീയ-സുരക്ഷാ സഹകരണം, അതിർത്തി പരിപാലനം, വ്യാപാരം, സമ്പർക്കസൗകര്യങ്ങൾ, ജലവിഭവങ്ങൾ, വൈദ്യുതി, ഊർജം, വികസന സഹകരണം, സാംസ്കാരികം, ജനങ്ങൾ തമ്മിലുള്ള ബന്ധം എന്നിവയുൾപ്പെടെ ഉഭയകക്ഷി സഹകരണത്തിന്റെ മുഴുവൻ വശങ്ങളും ഇരുനേതാക്കളും ചർച്ച ചെയ്തു. മേഖലയിലെ നിലവിലെ സംഭവവികാസങ്ങളും ബഹുമുഖ വേദികളിലെ സഹകരണവും നേതാക്കൾ ചർച്ച ചെയ്തു.
ചറ്റോഗ്രാം, മോങ്ല തുറമുഖങ്ങളുടെ ഉപയോഗം സംബന്ധിച്ച കരാർ പ്രാവർത്തികമാക്കുന്നതിനെയും ഇന്ത്യ-ബംഗ്ലാദേശ് സൗഹൃദ പൈപ്പ്ലൈൻ സ്ഥാപിക്കുന്നതിനെയും നേതാക്കൾ സ്വാഗതം ചെയ്തു. ഇന്ത്യൻ രൂപയിൽ ഉഭയകക്ഷി വ്യാപാരംപ്രാവർത്തികമാക്കിയതിനെ അവർ അഭിനന്ദിക്കുകയും ഈ സംവിധാനം പ്രയോജനപ്പെടുത്താൻ ഇരുരാജ്യങ്ങളിലെയും വ്യാപാരസമൂഹത്തെ പ്രോത്സാഹിപ്പിക്കുകയും ചെയ്തു.
ചരക്കുകളുടെയും സേവനങ്ങളുടെയും വ്യാപാരം ഉൾക്കൊള്ളുകയും നിക്ഷേപവും സംരക്ഷിക്കുകയും പ്രോത്സാഹിപ്പിക്കുകയും ചെയ്യുന്ന സമഗ്ര സാമ്പത്തിക പങ്കാളിത്ത ഉടമ്പടി  സംബന്ധിച്ച ചർച്ചകൾക്കായി ഉറ്റുനോക്കുകയാണ് നേതാക്കൾ.
വികസന സഹകരണ പദ്ധതികളുടെ നടത്തിപ്പിൽ സംതൃപ്തി പ്രകടിപ്പിച്ച അവർ, സൗകര്യപ്രദമായ തീയതിയിൽ ഇനിപ്പറയുന്ന പദ്ധതികളുടെ സംയുക്ത ഉദ്ഘാടനം പ്രതീക്ഷിക്കുന്നു:
i. അഗർത്തല-അഖൗറ റെയിൽ ലിങ്ക്
ii. മൈത്രി പവർ പ്ലാന്റ് യൂണിറ്റ്-II
iii. ഖുൽന-മോങ്ല റെയിൽ ലിങ്ക്
ഉഭയകക്ഷി സഹകരണം ശക്തിപ്പെടുത്തുന്നതിന് ഇനിപ്പറയുന്ന ധാരണാപത്രങ്ങൾ കൈമാറുന്നതിനെ അവർ സ്വാഗതം ചെയ്തു:
i. നാഷണൽ പേയ്മെന്റ് കോർപ്പറേഷൻ ഓഫ് ഇന്ത്യയും  ബംഗ്ലാദേശ് ബാങ്കും തമ്മിലുള്ള ഡിജിറ്റൽ പണമിടപാട് സംവിധാനങ്ങളിലെ സഹകരണം സംബന്ധിച്ച ധാരണാപത്രം.
ii. 2023-2025 വർഷത്തേക്ക് ഇന്ത്യയും ബംഗ്ലാദേശും തമ്മിലുള്ള സാംസ്കാരിക വിനിമയ പരിപാടി  പുതുക്കുന്നതിനുള്ള ധാരണാപത്രം.
iii. ഇന്ത്യൻ കാർഷിക ഗവേഷണ കൗൺസിലും  ബംഗ്ലാദേശ് കാർഷിക ഗവേഷണ കൗൺസിലും  തമ്മിലുള്ള ധാരണാപത്രം.
പ്രാദേശിക സാഹചര്യങ്ങളുമായി ബന്ധപ്പെട്ട്, മ്യാൻമറിലെ റാഖൈൻ സംസ്ഥാനത്ത് നിന്ന് പലായനം ചെയ്ത ദശലക്ഷത്തിലധികം പേർക്ക് ബംഗ്ലാദേശ് ആതിഥേയത്വം വഹിക്കുന്നതിനെ പ്രധാനമന്ത്രി ശ്രീ മോദി അഭിനന്ദിക്കുകയും അഭയാർഥികളെ സുരക്ഷിതമായും സുസ്ഥിരമായും സ്വദേശത്തേക്ക് കൊണ്ടുപോകുന്നതിനുള്ള പരിഹാരങ്ങളെ പിന്തുണയ്ക്കുന്നതിനുള്ള ഇന്ത്യയുടെ ക്രിയാത്മകവും പുരോഗമനാത്മകവുമായ സമീപനം അറിയിക്കുകയും ചെയ്തു.
ബംഗ്ലാദേശ് അടുത്തിടെ പ്രഖ്യാപിച്ച ഇന്തോ-പസഫിക് കാഴ്ചപ്പാടിനെ ഇന്ത്യ സ്വാഗതം ചെയ്തു. തങ്ങളുടെ വിശാലമായ ഇടപെടലുകൾ ഊർജസ്വലമാക്കുന്നതിന് കൂട്ടായി പ്രവർത്തിക്കുന്നത് തുടരാനും നേതാക്കൾ ധാരണയായി.
എല്ലാ തലങ്ങളിലുമുള്ള ആശയവിനിമയം തുടരാൻ ആഗ്രഹിക്കുന്നതായി ഇരുനേതാക്കളും വ്യക്തമാക്കി. ഇന്ത്യാ ഗവണ്മെന്റിന്റെയും ജനങ്ങളുടെയും ആതിഥ്യമര്യാദയ്ക്ക് പ്രധാനമന്ത്രി ഹസീന പ്രധാനമന്ത്രി മോദിയോട് നന്ദി പറഞ്ഞു.
NS
(
മന്ത്രിസഭ
2019 ലെ മോട്ടോര് വാഹനങ്ങള്  ബില്ലിലെ ഭേദഗതികള് മന്ത്രിസഭ വിലയിരുത്തി
രാജ്യസഭ പാസാക്കിയ 2019 - ലെ മോട്ടോര് വാഹനങ്ങള്  ബില്ലിന് അവതരിപ്പിച്ച ഭേദഗതികള് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗത്തെ ധരിപ്പിച്ചു.
കേന്ദ്ര ഗവണ്മെന്റ് ദേശീയ ഗതാഗത നയം രൂപീകരിക്കുന്ന വേളയിലും, ദേശീയ, അന്തര് സംസ്ഥാന യാത്രാ ചരക്ക് ഗതാഗതവുമായി ബന്ധപ്പെട്ട പദ്ധതികള്ക്ക് രൂപം നല്കുമ്പോഴും സംസ്ഥാനങ്ങളുമായുള്ള ഏകോപനം ഉറപ്പ് വരുത്തുന്നതാണ് ഭേദഗതികള്.
പശ്ചാത്തലം :
 ബില്ലിന് അംഗീകാരം നല്കിയത്. 2019 ജൂലൈ 23 ന് ലോക സഭ ബില്ല് പാസ്സാക്കി. പിന്നീട് 2019 ജൂലൈ 31 ന് രാജ്യസഭ ബില്ല് പരിഗണനയ്ക്കെടുത്തു. ഔദ്യോഗിക ഭേദഗതികളോടെ അന്നുതന്നെ രാജ്യസഭ ബില്ല് പാസ്സാക്കി. തുടര്ന്ന് ഈ ഭേദഗതികള് 2019 ഓഗസ്റ്റ് അഞ്ചിന് ലോക സഭ പാസ്സാക്കി.
ND MRD
ആരോഗ്യ, കുടുംബക്ഷേമ മന്ത്രാലയം
കോവിഡ്-19 ഏറ്റവും പുതിയ വിവരങ്ങൾ
രാജ്യവ്യാപകമായി പ്രതിരോധ കുത്തിവയ്പ്പ് യജ്ഞത്തിൻ കീഴിൽ ഇതുവരെ 220.07 കോടി വാക്സിൻ ഡോസുകൾ  നൽകിയിട്ടുണ്ട്.
കഴിഞ്ഞ 24 മണിക്കൂറിനുള്ളിൽ 90,529 ഡോസുകൾ നൽകി
ഇന്ത്യയിലെ സജീവ കേസുകളുടെ എണ്ണം നിലവിൽ 3,468 ആണ്
സജീവ കേസുകൾ മൊത്തം കേസുകളുടെ 0.01% ആണ്
രോഗമുക്തി നിരക്ക് നിലവിൽ 98.8% ആണ്
കഴിഞ്ഞ 24 മണിക്കൂറിനുള്ളിൽ 141 പേർ രോഗമുക്തറായി. മൊത്തം രോഗമുക്തി 4,41,43,483
ആയി വർദ്ധിച്ചു
കഴിഞ്ഞ 24 മണിക്കൂറിനുള്ളിൽ 188 പുതിയ കേസുകളാണ് റിപ്പോർട്ട് ചെയ്തത്
പ്രതിദിന രോഗ സ്ഥിരീകരണ നിരക്ക് 
പ്രതിവാര രോഗ സ്ഥിരീകരണ നിരക്ക് 
ഇതുവരെ നടത്തിയ മൊത്തം പരിശോധനകൾ 91.01 കോടി; കഴിഞ്ഞ 24 മണിക്കൂറിനുള്ളിൽ 1,34,995 പരിശോധനകൾ നടത്തി.
--ND--
(Visitor Counter : 97
പ്രത്യേക സേവനങ്ങളും ഫീച്ചറുകളും
ടെലികമ്മ്യൂണിക്കേഷൻ വകുപ്പ് മൊബൈൽ ടവറുകളിൽ നിന്നുള്ള റേഡിയേഷനെ കുറിച്ച് അവബോധ ശില്പശാലകൾ സംഘടിപ്പിക്കുന്നു
കൊച്ചി , ഫെബ്രുവരി 09, 2022
ടെലികമ്മ്യൂണിക്കേഷൻ വകുപ്പിന്റെ കേരള എൽ.എസ്.എ, EMF എക്സ്പോഷർ ബോധവൽക്കരണ വർക്ക്ഷോപ്പുകൾ എല്ലാ പഞ്ചായത്തുകളിലെയും, തിരഞ്ഞെടുക്കപ്പെട്ട അംഗങ്ങൾക്കും ഉദ്യോഗസ്ഥർക്കും വേണ്ടി, ജില്ല തിരിച്ച്, പ്രാദേശിക ഭാഷയിൽ, നടത്തി വരുന്നു. അതനുസരിച്ച് പാലക്കാട്, പത്തനംതിട്ട ജില്ലകളിലെ പഞ്ചായത്തുകളിലെ തിരഞ്ഞെടുക്കപ്പെട്ട അംഗങ്ങൾക്കും ഉദ്യോഗസ്ഥർക്കും വേണ്ടി യഥാക്രമം 10.02.2022-ന് 03:00 PM മുതൽ 04:00 PM വരെയും, 11.02.2022-ന് 03:00 PM മുതൽ 04:00 PM വരെയും EMF എക്സ്പോഷർ ബോധവൽക്കരണ ശിൽപശാലകൾ സംഘടിപ്പിക്കുന്നു .ശിൽപശാല DoT കേരളയുടെ ഔദ്യോഗിക ചാനലിലൂടെ YouTube-ൽ തത്സമയം സംപ്രേക്ഷണം ചെയ്യും . https://www.youtube.com/channel/UCV3BMsb_9pSD0GEEMUkERdg. മെച്ചപ്പെട്ട വിജ്ഞാന വ്യാപനത്തിനുള്ള നടപടിക്രമങ്ങൾ പൊതുജനങ്ങൾ കാണണമെന്ന് അഭ്യർത്ഥിക്കുന്നു
സംസ്ഥാനത്ത് ടെലികോം ഇൻഫ്രാസ്ട്രക്ചർ അതിവേഗം വിപുലീകരിക്കേണ്ടത് അടിയന്തിര ആവശ്യമാണ്. കവറേജ് വികസിപ്പിക്കുന്നതിനും മെച്ചപ്പെടുത്തുന്നതിനും ടവറുകൾ വേഗത്തിൽ വിന്യസിക്കേണ്ടതാണ്. എന്നിരുന്നാലും, പൊതുജനങ്ങൾക്ക് ഇതുമായി ബന്ധപ്പെട്ടു പല തെറ്റിദ്ധാരണകളും തെറ്റായ വിവരങ്ങളുമുണ്ട്. ഇത് ഒഴിവാക്കാവുന്ന വ്യവഹാരങ്ങളിലേക്ക് നയിക്കുന്നു, അതുവഴി ടെലികോം നെറ്റ്വർക്കുകളുടെ റോളൗട്ട് വൈകുന്നു. അതിനാൽ മൊബൈൽ ടവറുകളിൽ നിന്നുള്ള റേഡിയേഷനെ കുറിച്ച് അവബോധം സൃഷ്ടിക്കേണ്ടത് അടിയന്തിരമായ ആവശ്യമാണ്.
(Visitor Counter : 55